b'\n_START_ARTICLE_\nBarbadoso leiborist\xc5\xb3 partija\n_START_PARAGRAPH_\nBarbadoso darbinink\xc5\xb3 (leiborist\xc5\xb3) partija (BLP, Barbados Labour Party)\xc2\xa0\xe2\x80\x93 Barbadoso kairiojo centro demokratinio socializmo partija, nuo 1994\xc2\xa0m. \xc5\xa1alies valdan\xc4\x8dioji partija.\n_START_SECTION_\nIstorija\n_START_PARAGRAPH_\n\xc4\xaekurta 1938\xc2\xa0m. kovo 31 d. D\xc5\xbeeimso Martino namuose susirinkus demokratini\xc5\xb3 permain\xc5\xb3 siekusiems studentams ir Profesin\xc4\x97 s\xc4\x85junga|profs\xc4\x85jung\xc5\xb3 lyderiams. Partijos pirmininku buvo i\xc5\xa1rinktas Krisas Bradvaitas, jo pavaduotoju\xc2\xa0\xe2\x80\x93 Grantlis Adamsas. Kolonijiniu laikotarpiu siek\xc4\x97 nepriklausomyb\xc4\x97s, orientuodamasi \xc4\xaf marksistines pozicijas. Pirm\xc4\x85 kart\xc4\x85 dalyvavo rinkimuose jau 1940\xc2\xa0m., bet didelio pasisekimo netur\xc4\x97jo._NEWLINE_1955\xc2\xa0m. i\xc5\xa1 jos atsiskyr\xc4\x97 kairioji Barbadoso demokratin\xc4\x97 leiborist\xc5\xb3 partija. 1976\xe2\x80\x931986\xc2\xa0m. BLP sudar\xc4\x97 vyriausybes, kurioms vadovavo Grantlis Adamsas ir B. Sent D\xc5\xbeonas. Jiems vadovaujant \xc5\xa1aliai, Barbadosas siek\xc4\x97 koordinuoti Karib\xc5\xb3 baseino \xc5\xa1ali\xc5\xb3 politin\xc4\xaf kurs\xc4\x85\xc2\xa0\xe2\x80\x93 1979 ir 1981\xc2\xa0m. pagal Adamso doktrin\xc4\x85 \xc5\xa1alies kariai mal\xc5\xa1ino revoliucinius \xc4\xafvykius Juniono ir Dominikos salose, 1983\xc2\xa0m. Grenadoje._NEWLINE_1981\xc2\xa0m. parlamento rinkimuose gavo 52,2\xc2\xa0% bals\xc5\xb3, ta\xc4\x8diau pernelyg kietas partijos kursas kaimynu at\xc5\xbevilgiu, nesiimant Ekonomika|ekonomini\xc5\xb3 reform\xc5\xb3 \xc5\xa1alies viduje, nepatiko rink\xc4\x97jams, tod\xc4\x97l 1986\xc2\xa0m. jie surinko tik 40,3\xc2\xa0% bals\xc5\xb3 ir gavo tik 3 vietas parlamente bei liko opozicijoje._NEWLINE_1988\xc2\xa0m. partijos pirmininku buvo i\xc5\xa1rinktas Geris Fordas, kuriam pasisek\xc4\x97 sustiprinti partijos \xc4\xaftak\xc4\x85. 1994\xc2\xa0m. partijos lyderiu tapo populiarus politikas ir ekonomistas Ovenas Arturas. BLP rinkimuose gavo daugum\xc4\x85 bals\xc5\xb3 ir buvo sudaryta Oveno Arturo vyriausyb\xc4\x97. 1999\xc2\xa0m. parlamento rinkimuose BLP gavo 26 vietas 28 viet\xc5\xb3 Asambl\xc4\x97joje, 2003\xc2\xa0m.\xc2\xa0\xe2\x80\x93 23 vietas._NEWLINE_Socialist\xc5\xb3 Internacionalo nar\xc4\x97 nuo 1978\xc2\xa0m.'